לאחרונה התפרסם בתקשורת כי חברת הפניקס תבנה קומפלקס משרדים בגודל 60 דונם במתחם האלף בראשל”צ. לפי הפרסומים, הפניקס היא החברה היחידה שהגישה הצעה, והציעה סכום של 338 מיליון שקל בעוד שמחיר המינימום היה 310 מילון שקל. עם זאת, הפניקס תחילה הגישה הצעה בגובה של 300 מליון שקלים, ואילו לאחר שהחל לקנן בפניקס חשש כי ישנו מתחרה נוסף על הקרקע, שיפרה את הצעתה בשיעור של עשרה אחוזים. כעת, משזכתה הפניקס במכרז וניתנו כל האישורים, רכשה הפניקס את השטח מעיריית ראשון לציון. כאשר תושלם הבנייה במקום, יעבור מטה חברת הפניקס (הנמצא כיום במגדל בית הוורד בגבעתיים) למתחם האלף בראשון לציון.
בדרך כלל, מכרזים בסדר גודל כזה אינם מאורגנים על ידי עיריות, שהרי רוב הקרקעות אשר מוצעות למכרז במדינה, נמצאת בבעלות מנהל מקרקעי ישראל או קק״ל. ראשון לציון היא בין הערים הבודדות אשר הוציאו קרקע בסדר גדול כזה לשיווק. כאן המקום לציין כי משרד שרקון, בן עמי ושות׳ הוא משרד עורכי הדין אשר מלווה את עיריית ראשון לציון במכרזי שיווק הקרקעות שלה באופן בלעדי. משרד שרקון ליווה גם מכרז נוסף שנסגר בשטח מתחם האלף, כאשר בנק דיסקונט רכש 21 דונמים במתחם תמורת 105 מליון שקלים. את המכרזים הללו מלווה עו״ד לירן ולצמן, מנהל מחלקת מכרזים ותשתיות בפירמת CBA.
מתחם האלף ממוקם בין שדרות רחבעם זאבי (הממשיכות את שדרות משה דיין עד לחוף הים בראשון לציון), לבין מתחם היס פלאנט בראשון לציון. מדובר במתחם שכאשר יושלם, יכלול יותר מחמשת אלפים יחידות דיור, ומתחם עסקים שייספק מאה אלף מקומות עבודה, עם גישה לתחנת רכבת ולשלושה נתיבים של הרכבת הקלה.